
                                                                                  ДО

								ГР. РУДОЗЕМ


ДОКЛАДНА  ЗАПИСКА
от 
ннж. Недко Фиданов Кулевски – кмет на Община Рудозем
Относно: Даване на мандат от Общински съвет - Рудозем за представяне позицията на общината, съгласно чл. 198е, ал. 5 от Закона за водите и чл. 5, ал. 7 от Правилника за организацията и дейността на асоциациите по водоснабдяване и канализация, при участие в редовно заседание на Общото събрание на Асоциацията по ВиК в област Смолян, което ще се проведе на 16.10.2026 г.  
УВАЖАЕМИ ГОСПОДИН ПРЕДСЕДАТЕЛ,
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

В деловодството на Община Рудозем е постъпила покана с вх. № 15-00-3/06.10.2026 г. от Областния управител на област Смолян в качеството му на председател на Асоциацията по водоснабдяване и канализация на обособена територия, обслужвана от „Водоснабдяване и канализация” ЕООД, гр. Смолян за редовно заседание на Общото събрание на Асоциацията по ВиК, което ще се проведе на 16.10.2026 г. от 11:00 часа, в сградата на Областна            администрация - Смолян при следния дневен ред: 
1. Отчет за дейността на Асоциацията по ВиК - Смолян за 2025 г.;
2. Отчет за изпълнението на бюджета на Асоциацията по ВиК - Смолян за 2025 г.; 
3. Обсъждане на проект и приемане на бюджет  на Асоциацията по ВиК - Смолян за               2026 г., вноски на общините през 2026 – та и Проект-Бюджет за 2027 г.;
4. Инвестиционна програма на ВиК дружеството за 2026-та година и Отчет на инвестиционната програма за 2025-та година;
5. Други.
Съгласно чл. 198е, ал. 3 от Закона за водите и чл. 5, ал. 6 от Правилника за организацията и дейността на асоциациите по водоснабдяване и канализация, представител на общината в Асоциацията е кметът на общината, а при невъзможност той да участва, Общинския съвет следва да определи друг представител. 
Съгласно чл. 198е, ал. 5 от Закона за водите  и чл. 5, ал. 7 от Правилника за организацията и дейността  на асоциациите по водоснабдяване и канализация, позицията и мандатът на представителя на съответната община за всяко заседание на Общото събрание следва да са съгласувани по ред, определен от Общинския съвет.
            Предвид гореизложеното и на основание чл. 198е, ал. 3 и ал. 5 от Закона за водите във връзка с чл. 5, ал. 6 и ал. 7 от Правилника за организацията и дейността на асоциациите по водоснабдяване и канализация, предлагам на Общински съвет - Рудозем да разгледа, обсъди и приеме следното 

П Р О Е К Т О Р Е Ш Е Н И Е:

І. Общински съвет - Рудозем дава мандат на кмета на Община Рудозем, в качеството му на представител на общината в Асоциацията по ВиК на обособената територия, обслужвана от „Водоснабдяване и канализация”  ЕООД - гр. Смолян,  за представяне  позицията на общината по точките от дневния ред на предстоящото на 16.10.2026 г. редовно  заседание, както следва:
1. Дава мандат на кмета на Община Рудозем за представяне позицията на общината при обсъждане на Отчета за дейността на Асоциацията по ВиК – Смолян за 2025 г. и да гласува „за”/„против” приемането на така представения отчет.
2. Дава мандат на кмета на Община Рудозем за представяне позицията на общината при обсъждане на Отчета за изпълнението на бюджета на Асоциацията по ВиК - Смолян за 2025 г. и да гласува „за”/„против” приемането на така представения отчет.
3. Дава мандат на кмета на Община Рудозем за представяне позицията на общината при обсъждане на проект и приемане на бюджет  на Асоциацията по ВиК - Смолян за 2026 г., вноски на общините през 2026 – та и Проект-Бюджет за 2027 г. и да гласува „за”/„против” приемането на така направените предложения.
4. Дава мандат на кмета на Община Рудозем за представяне позицията на общината при обсъждане на Инвестиционната програма на ВиК дружеството за 2026-та година и Отчета на инвестиционната програма за 2025-та година и да гласува „за”/„против”  приемането на така представените Инвестиционна програма и Отчет.


ІІ. При невъзможност кметът на Община Рудозем да участва в  редовното заседание на Общото събрание на Асоциация по ВиК на обособената територия, обслужвана от „Водоснабдяване и канализация” ЕООД, гр. Смолян, което ще се проведе на 16.10.2026 г., Общински съвет - Рудозем упълномощава Добромир Венелинов Шевелиев - заместник –кмет на Община Рудозем за представител на общината, който да участва в заседанието и да изрази горепосочената позиция.

III. На основание чл. 60, ал. 1 от АПК допуска предварително изпълнение на настоящото решение.
Мотиви:
· Кратък срок и неотложност: Редовното заседание на Общото събрание на Асоциацията по ВиК – Смолян ще се проведе на 16.10.2026 г. Законово установеният срок за влизане в сила на решенията на Общинския съвет надхвърля тази дата, което прави предварителното изпълнение единствения начин представителят на общината да разполага с легитимен мандат в деня на събитието.
· Защита на обществения интерес: На заседанието ще се приемат Бюджетът и Инвестиционната програма на дружеството за 2026 г. Липсата на валидно гласуване от страна на Община Рудозем може да блокира или забави важни за местното население ВиК ремонти и инвестиции.
· Предотвратяване на вреди: Евентуално забавяне в упълномощаването би лишило общината от право на глас, което създава опасност от труднопоправими последици за управлението на водната инфраструктура на територията на общината.

